als_Latn dik_Latn sag_Latn
Në ditën e katër të përmbytjeve situata vijon të jetë alarmante në jug të vendit, veçanërisht në Fier dhe në Vlorë. Kjo sipërfaqe e gjere toke e përmbytur i takon komunës së Novoselës. Rreziku është pakësuar pasi prurjet e Vjosës kanë rënë, por gjendja mbetet ende dramatike. Banoret kane filluar te bëjnë bilancin paraprak te dëmeve. Shtëpi te përmbytura, mobilie te dala jashtë shpërdorimit dhe qindra bagëti te imta janë humbjet e deritanishme ne ketë zone. Familjaret shprehin dëshpërimin dhe kërkojnë ndihme. Ata thonë se vërshimi i ujit i ka bere banesat te pabanueshme. Aksi i vjetër rrugor Levan – Vlore, vazhdon të jetë i bllokuar, pasi niveli i ujit është ende i lartë në urën e Mifolit, por është bërë e kalueshme autostrada Levan – Vlorë. E ndërsa drejt qytetit mund te udhëtohet pa vështirësi, rruga që të çon në bashkinë e Selenicës është bllokuar për shkak të rrëshqitjes se dherave e grumbullimit të inerteve. Energjia elektrike është kthyer në të gjithë zonat më të goditura nga vërshimi i ujit. Për pasojë hidrovorët po punojnë duke larguar ujin nga fusha. Të evakuuarit sipas autoriteteve lokale janë sistemuar përkohësisht tek familjarët e tyre, ndonëse në dispozicion u vu edhe kampi i Bunavise. Situata është e renduar edhe fshatrat e Fierit. Qindra krerë bagëti janë mbytur ne ujë. Tmerrin e momenteve te përmbytjes e tregojnë dy barinjtë qe rrezikuan jetën e tyre per te shpëtuar 250 krerë delesh, por pas një dite mes ujit, arritën te nxjerrin vetëm 100. Më shumë se tetë ha me sera prodhime luleshtrydhesh në fshatin Kafaraj komuna Frakull në Fier, janë shkatërruar plotësisht. Ndërsa qindra hektarë me prodhime të stinës janë të mbuluara nga llumi dhe balta. Vetë fermerët pohojnë se tashmë ndodhen të rrënuar ekonomikisht dhe për këtë kërkojnë ndihmën e shtetit. Sot shumë nga fushat në qytetin e Fierit ku kultivohen sera dhe prodhimet të stinës duken vetëm gjurmë uji dhe balte. Me gjithë përpjekjet e fermerë për të shpëtuar të mbjellat dhe banesat e tyre, në këtë situatë kjo gjë duket e pamundur. Ndërkohë, ditën e sotme grupet e verifikimit dhe inventarizimit kanë dalë në terren dhe po merren me përllogaritjen e dëmeve të shkaktuara nga përmbytjet.
als_Latn